钦定古今图书集成/明伦汇编/氏族典/第441卷 > 《廖用贤尚友录》 > 蒋允济
## 钦定古今图书集成/明伦汇编/氏族典/第441卷 > 《廖用贤尚友录》 > 蒋允济

按《万姓统谱》：允济，兴安人。绍兴间为新化县令，除革
弊政，民多德之。后为宾州倅，摄昭州。先是，官出钱一
百予民输布一疋复折布为钱，十倍取之。允济疏闻，
竟减其半。尝按问平南巡检祝尚贤，夺其官。后允济
卒，尚贤哭甚哀。或问之，曰：“罪在我，如公之贤，安得不
哭？”